OKRESNÁ PROKURATÚRA ŽIAR NAD HRONOM 
Nám. Matice slovenskej 6, 965 01 Žiar nad Hronom

Číslo: 2 Pv 492/14/6613	Žiar nad Hronom 01.08.2016 
EEČ: 2-52-60-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
mladistvý
ktorý je trestne stíhaný pre trestný čin:
- Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 28.1.2014 spisová značka 2 Pv 492/14/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obv. ml. XXXXX je stíhaný za prečin krádeže podľa § 212 odsek 2 písmeno a/ Trestného zákona a za prečin porušovania domovej slobody podľa § 194 ods. 1 Trestného zákona, v spolupáchateľstve podľa § 20 Trestného zákona, na tom skutkovom základe že, po vzájomnej dohode s obv. ml. XXXXX dňa 30.09.2014, v čase okolo 23.00 hod., v obci XXXXX okr. XXXXX, prišli k rodinnému domu č. 83, kde otvorili neuzamknutú bráničku oplotenia záhradky, prešli k uzamknutým dreveným dverám pivnice, ktorá sa nachádza na prízemí rodinného domu, pričom obv. ml. XXXXX dvere vykopol, spoločne vošli dovnútra pivnice odkiaľ odcudzili rôzny alkohol, ktorý následne spoločne vypili, čím majiteľke XXXXX, nar. 18.01.1948, bytom XXXXX, spôsobili škodu odcudzením vecí vo výške 27,50,-€ a poškodením dvier vo výške 5,-€. 

Uznesením prokurátora Okresnej prokuratúry Žiar nad Hronom zo dňa 28.1.2014, spisová značka 2 Pv 492/14/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
 
Odôvodnenie:
Poverený príslušník OO PZ XXXXX uznesením ČVS: ORP-844/BS-
ZH-2014 zo dňa 01.10.2014 začal trestné stíhanie a súčasne vzniesol obvinenie ml. XXXXX, nar. XXXXX v Nových Zámkoch, bytom XXXXX a ml. XXXXX, nar. XXXXX v Banskej Štiavnici, bytom XXXXX, za prečin krádeže podľa § 212 ods. 2 písm. a/ Trestného zákona a za prečin porušovania domovej slobody podľa § 194 ods. 1 Trestného zákona, v spolupáchateľstve podľa § 20 Trestného zákona, na vyššie uvedenom skutkovom základe.

Uznesením prokurátora Okresnej prokuratúry v Žiari nad Hronom 2Pv 492/14/6613  zo dňa 28.11.2014, bolo trestné stíhanie proti obv. ml. XXXXX, nar. XXXXX a obv. ml. XXXXX, nar. XXXXX podmienečne zastavené. Zároveň bola obvinenému ml. XXXXX určená skúšobná doba v trvaní osemnásť mesiacov. Obv. ml. XXXXX bola určená skúšobná doba v trvaní 24 mesiacov. Uznesenie nadobudlo právoplatnosť dňa 13.01.2015 a skúšobná doba podmienečného zastavenia trestného stíhania uplynula obv. ml. XXXXX  dňa  13.07.2016.
	
	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po uplynutí skúšobnej doby boli na obvineného ml. XXXXX vyžiadané správy z Okresného riaditeľstva PZ Žiar nad Hronom, z Okresného úradu, odbor všeobecnej vnútornej správy Žiar nad Hronom, z Obecného úradu Dekýš. Z týchto správ vyplýva, že v priebehu skúšobnej doby bol obv. ml. XXXXX právoplatne odsúdený za prečin krádeže podľa § 212 ods. 2 písm. a/, f/ Tr. zák.  (skutok sa stal dňa 10.06.2015, t.j. počas plynutia skúšobnej doby podmienečne zastaveného trestného stíhania) a to trestným rozkazom Okresného súdu Žiar nad Hronom sp. zn. 2T 232/15 zo dňa 17.12.2015, práv. 09.01.2016 a bol mu uložený trest povinnej práce vo výmere 100 hodín. Tento trest  vykonal dňa 11.03.2016 a hľadí sa na neho akoby nebol odsúdený.

	Vzhľadom na vyššie uvedené možno konštatovať, že obv. ml. XXXXX počas skúšobnej doby podmienečne zastaveného trestného stíhania viedol riadny život a na právoplatné odsúdenie v inej trestnej veci nemožno prihliadať, keďže sa na neho hľadí akoby nebol odsúdený.

	Z horeuvedených dôvodov som rozhodla tak, ako je uvedené vo výrokovej časti tohto uznesenia.
e 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Karin Valentová
prokurátorka